Document ID: 32007R1541

UREDBA KOMISIJE (ES) št. 1541/2007
z dne 20. decembra 2007
o dokazilu o opravljenih carinskih formalnosti za uvoz sladkorja v tretje države, kakor je določeno v členu 16 Uredbe (ES) št. 800/1999
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 40(1)(g) Uredbe,
ob upoštevanju naslednjega:
(1)
Člen 33(2) Uredbe (ES) št. 318/2006 določa, da se izvozna nadomestila za proizvode v sektorju sladkorja lahko razlikujejo glede na namembni kraj, če je to potrebno zaradi stanja na svetovnem trgu ali posebnih zahtev na nekaterih trgih.
(2)
Člen 1 Uredbe Komisije (ES) št. 900/2007 z dne 27. julija 2007 o stalnem javnem razpisu do konca tržnega leta 2007/2008 za določitev izvoznih nadomestil za beli sladkor (2) določa tako razlikovanje z izključitvijo nekaterih namembnih krajev.
(3)
Člen 14(1) Uredbe (ES) št. 800/1999 z dne 15. aprila o skupnih podrobnih pravilih za uporabo sistema izvoznih nadomestil za kmetijske proizvode (3) določa, da se v primerih, ko se stopnja nadomestila razlikuje glede na namembni kraj, nadomestila plačajo ob upoštevanju dodatnih pogojev iz členov 15 in 16 navedene uredbe.
(4)
Člen 15(1) Uredbe (ES) št. 800/1999 določa, da je treba proizvode v nespremenjenem stanju uvoziti v tretjo državo ali eno od tretjih držav, za katere velja nadomestilo.
(5)
Člen 16 Uredbe (ES) št. 800/1999 navaja različne dokumente, ki se lahko predložijo kot dokazilo o opravljenih carinskih formalnostih v tretjo državo, kadar se stopnja nadomestila razlikuje glede na namembni kraj. V skladu s četrtim odstavkom navedenega člena se Komisija v nekaterih posebnih primerih, ki se opredelijo, lahko odloči, da se kot dokazilo iz navedenega člena lahko predloži določen dokument ali pa se uvoz dokaže na drug način.
(6)
V sektorju sladkorja izvozne postopke navadno urejajo pogodbe, ki so na londonskem terminskem trgu opredeljene kot FOB. Zato kupci na navedeni ravni FOB sprejemajo vse pogodbene obveznosti, vključno z dokazilom o opravljenih carinskih formalnostih, ne da bi bili neposredni upravičenci do nadomestila, do katerega jim to dokazilo daje pravico. Pridobitev tega dokazila za vse izvožene količine lahko v nekaterih državah povzroči precejšnje upravne težave, to pa lahko občutno odloži ali prepreči plačilo nadomestila za vse dejansko izvožene količine.
(7)
Da se omeji posledice na ravnovesje na trgu sladkorja, Uredba Komisije (ES) št. 436/2007 z dne 20. aprila 2007 o dokazilu o opravljenih uvoznih carinskih formalnostih za uvoz sladkorja v tretje države, kakor je določeno v členu 16 Uredbe (ES) št. 800/1999 (4), predvideva sprostitev pravil o dokazilu o opravljenih carinskih formalnostih do 31. decembra 2007.
(8)
Glede na to, da upravne težave, ki so privedle do tega odstopanja, in posledice njihovega vpliva na trg še niso odpravljene, morajo za leto 2008 veljati nadomestna dokazila.
(9)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Za izvoze, opravljene v skladu s členom 32 Uredbe (ES) št. 318/2006, se proizvodi štejejo za uvožene v tretjo državo ob predložitvi naslednjih treh dokumentov:
(a)
kopije prevozne listine;
(b)
potrdila, da je bil proizvod raztovorjen, ki ga izdajo uradni organi zadevne tretje države, uradni organi države članice s sedežem v namembni državi ali mednarodna nadzorna agencija, odobrena v skladu s členi 16a-16f Uredbe (ES) št. 800/1999, ki potrjuje, da je bil proizvod odpremljen iz kraja raztovarjanja ali vsaj, da po podatkih organov ali agencije, ki izdaja to potrdilo, proizvod ni bil naložen za ponovni izvoz;
(c)
bančnega dokumenta, ki ga izdajo potrjeni posredniki s sedežem v Skupnosti, ki dokazuje, da je bilo plačilo za zadevni izvoz knjiženo v dobro izvoznikovega računa, ki je odprt pri njih, ali dokazila o plačilu.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2008 do 31. decembra 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 2007

Labels: 3
17
5